ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id ms id ms ms ms sv id en id ms ms ms id ms ms id ms ms ms id id id id id id fr ms ms ms sv ms ms id ms id id id id id ms ms ms ms en en ms id nb ms id sv id id it id id id war id en jv pl id id id id id id ms id id uz en id pl id hu id id uz id id ms jv id hbs_lat ms id fr ms id ms id id uz id id sv id ms id ms id ms id id ms en id ms ms ms ms ms id id ms id id ms en ms en ms id ms id id fr ms id sv id ms id ms ms id id id ms ms en en en en en en en en id ms id id ms en id id jv ms id id it es id id en id ms ms ms ms ms ms
Masalah Kesihatan Lelaki: 6 Penyakit Ini Kerap Berlaku Pada Kaum Adam
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Masalah Kesihatan Lelaki, Ada 6 Penyakit Paling Kerap Berlaku Pada Kaum Adam
Disemak secara perubatan oleh Dr. Ahmad Wazir Aiman
Lelaki lebih pendek umur berbanding wanita? Ini fakta mengenai masalah kesihatan lelaki
Masalah kesihatan lelaki paling lazim
Bilakah perlu berjumpa doktor?
Kita sering bercakap berkenaan masalah kesihatan lelaki. Namun, kebanyakan topik hanya tertumpu kepada kesihatan seksual semata-mata. Bagaimana pula dengan masalah lelaki yang lain?
Lelaki lebih pendek umur berbanding wanita? Ini fakta mengenai masalah kesihatan lelaki
Statistik global menunjukkan bahawa lelaki cenderung untuk mempunyai jangka hayat yang lebih rendah daripada wanita.
‘Jurang kesihatan’ pada lelaki ini, seperti yang dinyatakan oleh Pertubuhan Kesihatan Sedunia (WHO), berkait rapat dengan beberapa faktor yang berbeza.
Kesemuanya bergabung lalu mendedahkan lelaki kepada pelbagai risiko kesihatan sepanjang hidup mereka. Apa yang menyebabkan jurang kesihatan ini?
Apakah faktor-faktor yang cenderung dialami oleh lelaki dan apa yang boleh dilakukan untuk mengatasinya?
Jawapannya ada dalam artikel ini.
Masalah kesihatan lelaki paling lazim
Terdapat beberapa keadaan kesihatan yang lebih cenderung berlaku kepada lelaki berbanding wanita. Berikut adalah 6 jenis masalah kesihatan lelaki yang sering berlaku.
Penyakit jantung adalah antara pembunuh nombor satu bagi kaum lelaki. Jantung adalah seperti otot lain. Jantung memerlukan darah untuk membekalkan oksigen dan nutrien agar ia dapat berfungsi dengan baik.
Keperluan jantung ini disediakan oleh arteri koronari, yang bermula di dasar aorta dan menyebar ke seluruh permukaan jantung.
Ia kemudiannya akan pergi ke seluruh kawasan otot jantung.
Faktor risiko utama penyakit jantung (termasuklah strok dan penyakit vaskular periferal) adalah seperti merokok, tekanan darah tinggi, kolesterol yang tinggi, diabetes, dan sejarah keluarga.
Walaupun seseorang tidak dapat mengawal sejarah keluarga mereka, tapi faktor-faktor lain masih lagi dapat dikawal dan risikonya dapat dikurangkan.
Kesemua faktor ini perlu dikawal bagi mengurangkan risiko mendapat penyakit jantung.
Kanser paru-paru adalah pembunuh nombor satu bagi lelaki berbanding jenis kanser yang lain. Kes kanser paru-paru meningkat saban tahun.
Kebanyakan kanser paru-paru ini sebenarnya dapat dicegah. Ini kerana kebanyakan kes paru-paru sebenarnya berpunca daripada tabiat merokok.
Tabiat merokok boleh menyebabkan 90% daripada semua kes kanser paru-paru.
Kanser prostat pula boleh menjejaskan kelenjar prostat. Kanser prostat adalah antara jenis kanser yang paling biasa dalam kalangan lelaki.
Ia adalah penyakit penuaan dan jarang dijumpai pada lelaki yang berumur kurang daripada 50 tahun.
#4. Kemurungan dan bunuh diri
Lelaki juga lebih cenderung untuk mengalami kemurungan dan membunuh diri berbanding kaum wanita. Lelaki lebih suka memendam atau tidak menceritakan masalah yang dialami kepada orang lain berbanding wanita.
Situasi seperti ini akhirnya akan menyebabkan lelaki lebih banyak mengalami kemurungan dan berniat untuk membunuh diri.
Menurut kajian yang dilakukan oleh American Foundation for Suicide Prevention, terdapat 3.5 kali ganda jumlah lelaki yang maut akibat bunuh diri berbanding wanita pada tahun 2017.
#5. Kemalangan dan kecederaan
Center for Disease Control Amerika Syarikat menyenaraikan kecederaan yang tidak disengajakan sebagai penyebab utama kematian lelaki pada tahun 2006.
Ini termasuklah kes lemas, kecederaan otak traumatik, dan kecelakaan yang berkaitan dengan bunga api.
Pada tahun 2006, kadar kematian kenderaan bermotor bagi pemandu dan penumpang lelaki berusia 15 hingga 19 tahun adalah hampir dua kali ganda daripada wanita.
Daripada 5,524 jumlah kes yang dilaporkan mengalami kecederaan di tempat kerja, 95% daripadanya adalah lelaki.
#6. Penyakit hati, salah satu penyakit dalam masalah kesihatan lelaki
Organ hati membantu anda mencerna makanan dan menyerap nutrien. Ia juga menghilangkan bahan toksik kepada tubuh anda. Penyakit berkaitan hati merangkumi keadaan seperti:
Autoimun atau penyakit hati genetik
Menurut American Cancer Society, penggunaan alkohol dan tembakau meningkatkan peluang anda untuk menghidap penyakit hati.
Berikut adalah tanda-tanda atau simptom bagi penyakit yang disebutkan di atas ini.
#1. Simptom penyakit jantung
Aritmia adalah irama jantung yang tidak normal. Gejala yang anda alami mungkin bergantung pada jenis aritmia. Degupan jantung mungkin terlalu cepat atau terlalu perlahan. Gejala aritmia termasuklah:
Aterosklerosis mengurangkan bekalan darah ke hujung kaki anda. Selain sakit dada dan sesak nafas, gejala aterosklerosis termasuklah:
Rasa sejuk terutamanya pada anggota badan
Rasa kebas terutama pada anggota badan
Kesakitan yang tidak dapat dijelaskan
Rasa lemah pada kaki dan lengan
Penyakit arteri koronari (CAD)
CAD adalah pengumpulan plak pada arteri yang menggerakkan darah yang mengandungi oksigen ke jantung dan paru-paru. Gejala CAD termasuklah:
Sakit dada atau rasa tidak selesa
Rasa tertekan pada dada
Kardiomiopati adalah penyakit yang menyebabkan otot jantung membesar dan berubah menjadi kaku, tebal, atau lemah. Gejala keadaan ini termasuklah:
Kaki bengkak, terutamanya pada pergelangan dan tapak kaki
Jantung berdebar atau berdenyut cepat
Istilah jangkitan jantung boleh digunakan untuk menggambarkan keadaan seperti endokarditis atau miokarditis. Gejala jangkitan jantung termasuklah:
Rasa sesak pada dada atau batuk
#2. Simptom kanser paru-paru
Antara simptom atau tanda-tanda awal seseorang itu mengalami kanser paru-paru ialah:
Batuk yang berlarutan atau semakin teruk
Batuk kahak atau darah
Sakit dada yang bertambah teruk ketika anda menarik nafas, ketawa, atau batuk
Berasa lemah dan letih
Kehilangan selera makan dan penurunan berat badan
#3. Simptom kanser prostat
Anda mungkin tidak akan mengalami sebarang simptom jika mengalami kanser prostat. Namun, bagi kanser prostat yang kronik, ia mungkin menyebabkan beberapa simptom seperti berikut:
Mempunyai masalah ketika membuang air kecil
Menghadapi masalah berkaitan seksual seperti mati pucuk
Rasa sakit pada bahagian pelvis, dada dan juga belakang badan
#1. Faktor risiko penyakit jantung bagi masalah lelaki
Kolesterol tinggi, dan rendah kolesterol baik
Kehidupan yang tidak aktif
#2. Faktor risiko kanser paru-paru
Sejarah keluarga yang mempunyai kanser paru-paru
Pernah mengalami kanser paru-paru
Pernah menjalani terapi radiasi pada bahagian dada
#3. Faktor risiko kanser prostat
Punca bagi kanser prostat tidak diketahui secara khusus. Namun, seperti kebanyakan jenis kanser yang lain, ia mungkin boleh disebabkan oleh beberapa perkara seperti sejarah keluarga atau pendedahan terhadap sesetengah bahan kimia.
Sesetengah faktor mungkin boleh meningkatkan risiko anda untuk mendapat kanser prostat. Antara faktor risiko kanser prostat ialah:
Umur yang lebih tua
Sejarah keluarga yang pernah menghidap kanser prostat
Diagnosis bagi penyakit jantung dilakukan melalui pemeriksaan fizikal dan juga ujian darah. Selain itu, ia juga akan dilakukan melalui beberapa ujian seperti CT scan dan juga MRI.
Untuk kaedah rawatan pula, ia bergantung kepada jenis penyakit jantung yang anda alami.
Sebagai contoh, jika anda mengalami jangkitan jantung, doktor akan memberikan antibiotik bagi merawatnya.
Selain itu, ia juga mungkin dirawat melalui prosedur perubatan atau pembedahan, ataupun mengelakkan simptom menjadi lebih teruk.
Untuk diagnosis kanser paru-paru, ia biasanya melibatkan kaedah pengesanan imej seperti X-ray, MRI atau CT scan. Selain itu, kaedah biopsi dengan pengambilan tisu tertentu juga akan digunakan bagi mengesan sel kanser.
Rawatan kanser pula bergantung kepada individu dan juga jenis kanser yang dialami. Ia melibatkan pembedahan, kemoterapi dan juga terapi radiasi.
Untuk mengesan kanser prostat, beberapa ujian akan dilakukan. Ini termasuklah ujian antigen khusus prostat (PSA), ujian rektum digital (DRE), biopsi prostat dan juga pengimejan.
Kaedah rawatan bagi kanser prostat pula termasuklah pembedahan, terapi radiasi, krioterapi, terapi hormon, kemoterapi dan imunoterapi.
Bilakah perlu berjumpa doktor?
Bagi masalah lelaki yang dinyatakan di atas ini, anda disarankan untuk berjumpa dengan doktor sejurus mengalami simptom-simptomnya.
Bagi kanser prostat pula, anda mungkin tidak akan mengalami sebarang simptom yang jelas sehinggalah anda berusia.
Oleh itu, anda boleh terus berjumpa dengan doktor dan melakukan pemeriksaan awal untuk mengesannya.
Selain itu, bagi mengelakkan risiko masalah lelaki yang lebih tinggi, adalah lebih baik untuk anda mengamalkan gaya hidup yang sihat.
Ini termasuklah berhenti merokok, makan makanan yang sihat dan mengamalkan gaya hidup yang aktif.
Hello Health Group tidak menawarkan nasihat perubatan, diagnosis atau rawatan.
Badan Kurus Tapi Kolesterol Tinggi? Jaga-Jaga Ya! Ia Boleh Jadi Punca Serangan Jantung
Ingin Jaga Jantung Anda? Gunakan Kaedah Polymeal, Amalkan Menu Diet Baik Untuk Jantung!
Ditulis oleh Muhammad Wa'iz Disemak pada 01/04/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.